stanford-oval/wikipedia huggingface dataset:
פגמטיט
היווצרות

פגמטיטים נוצרים ממאגמה שמתקררת במהירות, לעיתים בטווח של ימים. לרוב, תהליך יצירת הפגמטיט מתחיל כשדייק או סיל חודרים לתוך סלע קר בהרבה מהם מבלי שהם נחשפים לפני השטח. מסיבות שטרם הובהרו, סלע זה מסוגל לגדל גבישים גדולים למרות התקררותו המהירה יחסית. קיימת השערה שהצמיגות הנמוכה של המאגמה בשלב זה מאפשרת תנועה טובה של יונים. ייתכן ומעורבת בתהליך פעולת מים. פעולת המים גורמת כנראה גם לריכוז היסודות הנדירים בפגמטיטים.
צורת וגודל הפגמטיטים משתנה מגופים שטוחים שקצותיהם ישרים למסה דמוית פקעת או חסרת צורה. גודל הפגמטיטים יכול לנוע מעובי של מטר אחד ואורך של מספר מטרים ועד עובי של 700 מטר ואורך של 3 קילומטרים. פגמטיטים נוטים להתפתח בעורקים וברצועות עבות בתוך סלעי גרניט. למעשה, רובם נוצרים כמחדרים גרניטיים לתוך סלעי גרניט קיימים בתצורה הקרויה דייק פגמטיטי. פגמטיטים מצויים גם בכיסים המכילים גבישים מפותחים יפהפיים. דבר זה קורה משום שהגבישים חופשיים להתפתח בחלל הריק של הכיס מבלי שמופעל עליהם לחץ.
תפוצה

פגמטיטים מצויים בכל היבשות בעיקר בשלשלות הרים. הפגמטיטים הנפוצים ביותר הם מתקופת הפרקמבריון (כלומר הם בני 2.8 מיליארד עד מיליארד שנים), למשל בקנדה ברוסיה ובגרינלנד, אבל קיימים גם פגמטיטים "צעירים" שנוצרו לפני 20 עד 5 מיליון שנים, למשל בהימלאיה.
פישר פרייס

| --- | --- |


 נתונים כלליים
 מייסדים:  הרמן פישר   הלן של   מרגרט אוונס פרייס   אירווינג פרייס
 תקופת הפעילות:  19 ביוני 1930 – הווה (94 שנים)
 חברת אם:  מאטל 
 מיקום המטה:  ניו יורק 
 ענפי תעשייה:  תעשיית הצעצועים 
 מוצרים עיקריים:  צעצועים לפעוטות ולילדים
 הכנסות:  35.119 מיליארד דולר (2010)
 עובדים:  139,600 (2010)
  
 fisher-price.com
 
פישר פרייס (במקור: Fisher-Price) היא חברה המייצרת צעצועים לפעוטות ולילדים. את החברה הקימו הרמן פישר, הלן של ואירווינג פרייס בשנת 1930 במהלך השפל הגדול.
מנובמבר 1993 "פישר פרייס" היא חברה בת בבעלות מלאה של חברת "מאטל".
בשנת 2004 עמד מחזור המכירות של החברה על סכום של כ-1.9 מיליארד דולר.
החברה מייצרת, בין השאר, משחקים התפתחותיים שונים המותאמים לשלבי התפתחות התינוק ומשחקי חשיבה לגילאים בוגרים יותר.
פישר (קרחון)

| --- | --- |

חלקו התחתון של הקרחון
 מידע כללי
 גובה עליון:  4,000 מטר
 גובה תחתון:  1,700 מטר
 מיקום:  קנטון ואלה, שווייץשווייץ.
 רכס הרים:  האלפים הברניים
 אורך:  16 קילומטר
 שטח:  33 קמ"ר
 סוג קרחון:  יבשתי
 מנוקז על ידי:  נהר וייסואסר (Weisswasser) ומשם לנהר הרון
 קואורדינטות:  46°29′52″N 8°8′48″E﻿ / ﻿46.49778°N 8.14667°E﻿ / 46.49778; 8.14667
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרחון פישר(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרחון פישר(למפת ואלה רגילה) סיון מרטיני מונטה בריג-גליסקרחון פישר(למפת ואלה מוגדלת) סיון מרטיני מונטה בריג-גליסקרחון פישר
קרחון פישר (Fiescher Glacier) הוא קרחון יבשתי באורך 16 קילומטר הנמצא בצידו הדרומי של רכס האלפים הברניים שבקנטון ואלה שבשווייץ.
הקרחון מכסה שטח של 33 קמ"ר ונחשב לקרחון השני בגדלו בהרי האלפים אחרי קרחון אלטש.
הקרחון מתחיל בשיפוע המזרחי של הר הגרוס פישרהורן בגובה של 4,000 מטר מעל פני הים, מצידו המערבי שוכנים ההרים גרינהורן, פישר גאבלהורן, וגרוס וננהורן ומצידו המזרחי ההרים אגאסיהורן ופינסטרארהורן.
בצדו התחתון זורם הקרחון אל תוך עמק עמוק בין ההרים גרוס וננהורן ממערב ווזנהורן ממזרח, שם מסתיים בגובה של 1,700 מטר מעל פני הים. בימי הקיץ עם הפשרת השלגים נצבע הקרחון אפור על ידי עשרות סלעים המידרדרים אליו מן המדרונות התלולים סביב.
על המדרון הדרום מערבי של הר הפינסטרארהורן כ- 100 מטר מעל הקרחון שוכנת בקתת פינסטרארהורן של מועדון המטפסים השווייצרי בגובה של 3,048 מטר מעל פני הים, המשמשת בדרך כלל כתחנת מעבר בדרך בין עמק לוצ'ן (Lötschental) והיונגפראויוך למעבר גרימזל.
חלקו העליון של הקרחון
פופוליטיקה

פופוליטיקה היא תוכנית טלוויזיה ישראלית ששודרה בערוץ הראשון מ-1992 ועד 1998, ושבה נערכו דיונים על עניינים העומדים על סדר היום הציבורי. צוות המשתתפים בה כלל "פאנל" קבוע שהופיע בכל תוכנית, וכן משתתפים שונים הקשורים לנושא הנדון. התוכנית נחרתה בזיכרון הציבורי בעקבות סגנון הדיונים המיוחד שהתפתח בה ובזכות משתתפיה הקבועים. התוכנית מהווה ציון דרך, בכך שיצרה מעין מתכונת חדשה ל"טוק שאו" פוליטי.
היסטוריה

פופוליטיקה עלתה לאוויר ב-1992 בערוץ הראשון, כרעיון של המפיק אהרון גולדפינגר, אשר הגה תוכנית בה מתקיימים דיונים פוליטיים וביניהם משולבים שירי פופ המבוצעים על ידי זמרים שונים באולפן, ומכאן ניתן לה שמה: פופוליטיקה. בתוך זמן קצר התגבשה מתכונת קבועה לתוכנית אותה הינחה דן מרגלית, והורכב הפאנל הקבוע שלה: יוסף לפיד, אמנון דנקנר וישראל אייכלר. שירי הפופ הדלדלו עד שהוסרו כליל ונותרו הדיונים והוויכוחים אשר היקנו לתוכנית את פרסומה.
דן מרגלית הנחה את התוכנית מתחילתה, אך ב-1993 עבר לערוץ 2 והוחלף ביעקב אחימאיר. כעבור שנה שב מרגלית, והמשיך עד 1997, אז עבר שוב לערוץ 2 והוחלף על ידי ניסים משעל שהנחה את התוכנית בשנתה האחרונה. ב-1998 ירדה "פופוליטיקה" משידור, ולפיד ודנקנר עברו לערוץ 2, שם התאחדו עם מרגלית והעלו תוכנית דומה בשם "הכל פוליטי" ששודרה עונה אחת. במהלך אותה עונה נכנס לפיד לחיים הפוליטיים והוחלף ברוני בר און.
סגנון פופוליטיקה

חברי הפאנל, הידועים ביכולת הוויכוח וחדות לשונם, יצרו לתוכנית הדים רבים בקרב הציבור. בצוות זה, יוסף לפיד ייצג את צד המרכז של החברה הישראלית, אמנון דנקנר ביטא את הדעות השמאליות והליברליות, וישראל אייכלר ביטא את העמדה הדתית חרדית. אופיים של חברי הפאנל, כפי שבא לידי ביטוי בתוכניות פופוליטיקה, ומשתתפים אחרים בעלי סגנון וכחני שהובאו לדיונים, יצרו אווירה תוססת ורוויה בהתלהטות יצרים, כאשר המנחים לא תמיד יכולים להשתלט על הוויכוח. בשיאם של הדיונים נרשמו אירועים חריגים במיוחד, כמו עזיבתם של משתתפים את הדיון בשידור חי, צעקות ומריבות שהתקרבו עד כדי הרמת ידיים.
מורשת פופוליטיקה

סגנון התוכנית הביא לה אחוזי צפייה גבוהים ועוררה תגובות מנוגדות. רבים אהבו להתבונן ולהקשיב לוויכוחים, אך, מנגד, אחרים ראו בה ביטוי קיצוני במיוחד של פופוליזם זול ונמוך, המכוון להאדיר את יכולת המשתתפים ולהשפיל בעלי דעות מנוגדות או כאלה שאינם רגילים בהתמודדויות מסוג זה. סגנון התוכנית נחרת בתודעת הציבור ועבר לתוכניות דיון אחרות, אשר המשיכו את מתכונת הוויכוחים הרעשניים, המותירים רושם על הצופים ומביאים אחוזי צפייה גבוהים. השם "פופוליטיקה" הפך למילה נרדפת לפופוליזם ודמגוגיה; נעשה בו שימוש כאשר רוצים לתאר דיון מתלהם של דוברים רהוטים הנוקטים לשון בוטה במיוחד.
התוכנית, המשתתפים ו"מועצת החכמים"

פופוליטיקה ירדה מהמסך ובערוצי הטלוויזיה השונים ניסו להחיותה בשמות אחרים. רבים מאמינים כי משתתפי הפאנל עשו דרכם לקריירה עשירה בעקבות התוכנית. יוסף לפיד הביא למפלגת שינוי את יכולתו הרטורית כפי שבאה לידי ביטוי בתוכנית, ועל גב הפופולריות שצבר בה נבחר להנהיג את התנועה, נבחר לכנסת, והיה שר בממשלה. אמנון דנקנר התקדם בדרכו העיתונאית, בין היתר הפך לעורך "מעריב", וישראל אייכלר נבחר לכנסת מטעם יהדות התורה.
התוכנית חזרה לאוויר לאיחוד מחודש רק פעם אחת בהרכב המקורי, בערוץ 10, יום לפני הבחירות לכנסת ה-17 (אפילו ניסו להחיות את המסורת הישנה והביאו לשם את הזמרת עינת שרוף). התוכנית עמדה לשוב למתכונת שבועית רגילה, אלא שיוצריה המקוריים של התוכנית דרשו מדן מרגלית להסיר את השם "פופוליטיקה", מטעמים של זכויות יוצרים, ושמה החדש של התוכנית היה "מועצת החכמים". ישראל אייכלר פרש, ובמקומו נכנס לתקופה קצרה השר לשעבר אריה דרעי. עם הזמן, גובש ההרכב המחודש של התוכנית שכלל את דן מרגלית כמגיש, יוסף לפיד ואמנון דנקנר הוותיקים וכן עו"ד ציפי חוטובלי והעיתונאי ארי שביט. "מועצת החכמים" שמרה על הגחלת, והוויכוחים שם - כמו בפופוליטיקה - עלו שוב לטונים גבוהים במיוחד, עד שהתוכנית יצאה לחופשה ארוכה בדצמבר 2007 כדי לפנות מקום לתוכנית "הישרדות". התוכנית שבה ביולי 2008 ללא טומי לפיד המנוח וללא אמנון דנקנר שעזב.
עד סיום שידורי הערוץ הראשון שודרה תוכנית שבועית בשם "פוליטיקה" בהנחיית עודד שחר, אך הייתה שונה מ'פופוליטיקה' בהיותה תוכנית ללא "פאנל" פרשנים קבוע, וללא קהל.
הערות שוליים

↑  תמר ליבס, עליונותה של "פופוליטיקה", באתר העין השביעית, 1 ביוני 1997
'פופוליטיקה' 1993
פוקימון אולטרה שמש ואולטרה ירח

| --- | --- |

עטיפת המשחק
 כללי
 תאריך הוצאה:  17 בנובמבר 2017
 סוגה:  משחק תפקידים ממוחשב
 פיתוח:  Game Freak
 הוצאה לאור:  חברת פוקימון
 ארץ מקור:  יפן 
 סדרה:  פוקימון
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו 3DS
 אתר רשמי
 
פוקימון אולטרה שמש ואולטרה ירח (אנגלית: Pokémon Ultra Sun and Ultra Moon, יפנית: ポケットモンスター ウルトラサンウルトラムーン, רומאג'י: Poketto Monsutā Urutora San Urutora Mūn, מילולי: "Pocket Monsters: Ultra Sun & Ultra Moon") הם משחקי תפקידים שפותחו על ידי Game Freak, בהוצאת חברת פוקימון עבור הנינטנדו 3DS. המשחקים יצאו ברחבי העולם ב־17 בנובמבר 2017. הכותרים הם גרסאות משופרות של "פוקימון שמש וירח" עם קו עלילתי שונה. המשחקים הם הפרק השני בדור השביעי של משחקי התפקידים העיקריים עבור ה- Nintendo 3DS.
נכון לסוף שנת 2018, נמכר למעלה מ-8 מיליון עותקים של המשחק ברחבי העולם.
עלילה

עלילת המשחקים מתרחשת באזור "אלולה" המבוסס על הוואי והם מציגים מספר פוקימונים חדשים. בדומה לכותרים הקודמים בסדרה, המשחק עוקב אחר מאמן צעיר במסע אימוני פוקימון ברחבי האזור.
המשחקים כוללים צורות חדשות של הפוקימון נקרוזמה, וכן זנים חדשים של חיות אולטרה.
ביקורות

המשחק זכה לקבלת פנים חיובית, כאשר המבקרים שיבחו את התכונות הנוספות הכלולות ב"שמש וירח", אם כי חלקם מתחו ביקורת על כך שהוא דומה מדי למשחקים אחרים בסדרה.
הערות שוליים

↑  Skrebels, Joe (18 באוגוסט 2017). "Pokemon Ultra Sun and Ultra Moon Story Details Revealed". IGN. ארכיון מ-22 בספטמבר 2017. נבדק ב-22 בספטמבר 2017. {{cite news}}:  (עזרה)
פאג'ון

| --- | --- |

 
 מאכלים
 סוג:  jeon 
 מוצא:  קוריאה 
 מרכיבים עיקריים:  בלילה, בצל ירוק 
 
פאג'ון
פַּאג'וֹן (בקוריאנית: 파전) הוא מאכל קוריאני.
הפאג'ון הוא מאכל העשוי מבלילה של ביצים, קמח ובצל ירוק, ורכיבים נוספים שאינם קבועים: פירות ים (דיונון, צדפות או חסילונים), בשר בקר, בשר חזיר או קימצ'י. פאג'ון המכיל פירות ים מכונה האמול פאג'ון (해물파전). סוג נוסף של פאג'ון, דונגלה פאג'ון (동래파전) נקרא על שם אזור הסמוך לפוסן. פאג'ון זה מכיל אורז, קמח אורז, ביצים, גוצ'וג'אנג, בצלצלים, בשר בקר, צדפות וחסילונים.
סרט גיבורי-על

סצנה מתוך סדרת הטלוויזיה "הרפתקאות קפטן מארוול" (1941), בה נראים המכשף שאזאם ובילי בטסון/קפטן מארוול.
סרט גיבורי-על (באנגלית: Superhero film) הוא סרט קולנוע אשר מתמקד בגיבורי-על, יחיד או רבים, אשר ניחנים בכוחות על-אנושיים ומקדישים את חייהם להגנה על הציבור. סרטים מסוג זה מכילים אלמנטים של פעולה, הרפתקאות, פנטזיה או מדע בדיוני, והסרט הראשון בסדרה של גיבור אחד בדרך כלל מתמקד בסיפור המקור של הגיבור ושל כוחו, וכן במאבקו בנבל-העל הידוע ביותר שלו והאנטגוניסט הראשי של הסרט.
מרבית סרטי גיבורי-העל הם עיבודים קולנועיים של חוברות קומיקס. בניגוד להם, סרטים כדוגמת "רובוקופ", טרילוגיית "בלתי שביר" ("בלתי שביר", "ספליט", "מיסטר גלאס"), "משפחת סופר-על" ו"הנקוק" הם רעיונות מקוריים, בעוד "הצרעה הירוקה" (2011) ו"הצל" (1994) מבוססים על תסכית רדיו משנות ה-30.
אחרי סרטי קומיקס בשנות ה-80 וה-90 שרבים מהם כשלו, סוגת סרטי גיבורי-העל החלה לשגשג בעשור הראשון של המאה ה-21.
היסטוריה > המאה ה-20 > מראשית שנות ה-40 עד סוף שנות ה-60

כמעט מיידית לאחר שגיבורי העל זכו להכרה בחוברות הקומיקס בשנות ה-40 של המאה ה-20, הם כיכבו בסרטוני פעולה קצרים ששודרו בימי שבת בבוקר, ויועדו לילדים. בין התוכניות היו "הרפתקאותיו של קפטן מארוול" (1941), "באטמן", "הפנטום" (1943), "קפטן אמריקה" (1944) ו"סופרמן" (1948).
בשנים הבאות חלה צנזורה קשה בחוברות הקומיקס, מה שהוביל להורדתם של רוב סרטוני הבוקר, פרט לשניים - סדרת הטלוויזיה "הרפתקאותיו של סופרמן" בכיכובו של ג'ורג' ריבס (אנ') וכן סרט הקולנוע "באטמן" (1966), שנוצר בעקבות סדרת הטלוויזיה הקאמפית מאותן שנים. סרטי סופר-גיבורים באותה תקופה כללו את "Danger: Diabolik" של הבמאי האיטלקי מריו באווה (1968), שהתבסס על הנבל דיאבוליק, סרט פוליטי-סאטירי צרפתי בשם "Mr. Freedom" ‏ (1969) בהשתתפותם של דונלד פלזנס, סרז' גינסבורג, דניאל כהן-בנדיט, איב מונטאן וסימון סיניורה וכן הסרט הקומי האמריקאי "עולמה הפראי של באטוומן" (The Wild World of Batwoman) (1966).
היסטוריה > המאה ה-20 > מסוף שנות ה-70 עד סוף שנות ה-90

"סופרמן", סרטו של ריצ'רד דונר משנת 1978, היה לסרט גיבורי העל השאפתני הראשון, אשר זכה להצלחה קופתית ומסחרית. הצלחתו גרמה לפריחתם של סרטי ההמשך "סופרמן 2" (1980) ו"סופרמן 3" של ריצ'רד לסטר (1983), "סופרמן 4: השאיפה לשלום" (1987) ו"סופרגירל" (1984) וכן לסרטי גיבורי-על נוספים כסרטו של וס קרייבן "היצור מן הביצה" (1982), סרטיו של טים ברטון "באטמן" (1989) ו"באטמן חוזר" (1992), "המעניש" (1989) בכיכובו של דולף לונדגרן, "דיק טרייסי", "צבי הנינג'ה" (1990), "צבי הנינג'ה 2: סודו של הריר", "הרפתקאות רוקטיר" (1991), "הצל" (1994), "מייטי מורפין פאוור ריינג'רס - הסרט" (1995), "הפנטום" (1996), וכן סרטיו של ג'ואל שומאכר "באטמן לנצח" (1995) ו"באטמן ורובין" (1997). בנוסף, בשנת 1990 יצא עיבוד טלוויזיוני לקפטן אמריקה.
סרטי "באטמן" של טים ברטון (באטמן, באטמן חוזר) נחשבו להצלחה עצומה והיו לשוברי קופות בזכות נאמנותם לקומיקס ועל כך שלקחו עלילה אפלה מהסדרה הישנה של באטמן, שלקחה עלילה פחות כבדה ויותר קומית. סרטי ההמשך של ג'ואל שומאכר לדמותו של באטמן היו פחות רציניים ויותר קאמפיים, זכו לביקורות שליליות מצד המעריצים ובסופו של דבר נכשלו בקופות ועד היום נחשבים לכישלון. בעקבות כישלון זה הוחלט על הפסקת יצירת סרטי "באטמן". השינוי בהחלטה זו בא רק בעקבות הצלחת הסרטים הרציניים, הנאמנים לקומיקס, של חברת מארוול קומיקס בשנות ה-2000.
"העורב" משנת 1994 בבימויו של אלכס פרויאס ובכיכובו של ברנדון לי היה סרט גיבורי העל הראשון שהתבסס על חוברות קומיקס עצמאיות ואשר הוביל לזיכיון של ממש. הסרט, בניגוד לסרטים מבוססי קומיקס של אותה תקופה, היה גותי ואפל ויועד לקהל צופים בוגר יותר. "העורב" לא היה האדפטציה היחידה של חוברת קומיקס עצמאית, ובשנת 1997 יצא לאקרנים "ספון", שהיה מבוסס על הקומיקס באותו שם מבית אימג' קומיקס. הצלחתם של סרטים מבוססי קומיקס אפלים שינתה את הכיוון אליו פנתה הוליווד ביצירת סרטים מסוג זה, וחברת מארוול קומיקס הוציאה לאקרנים בשנת 1998 את "בלייד".
היסטוריה > המאה ה-21

שנות ה-2000 הביאו כמה מזיכיונות גיבורי העל המפורסמים והרווחיים ביותר למסך הגדול, רבים מהם של מארוול קומיקס. אקס-מן של בריאן סינגר היה הראשון מביניהם שגם הפך לזיכיון בדומה לבלייד אך לא כלל אלימות. לאחריו יצאו הסרטים "ספיידרמן" של סם ריימי, דרדוויל, "הענק" של הבמאי אנג לי, המבוסס על הענק הירוק, "הלבוי" של גיירמו דל טורו, "ארבעת המופלאים", "גוסט ריידר", "איירון מן", "אקס-מן המקור: וולברין", "השומרים" ו"ג'נטלמנים מובחרים". לכמה מהסרטים אף יצאו סרטי המשך כ"בלייד 2", "בלייד: טריניטי", "ספיידרמן 2", "ספיידרמן 3", "אקס-מן 2", "אקס-מן 3: המפלט האחרון", "אלקטרה" ו"ארבעת המופלאים: עלייתו של הגולש הכסוף".
הסרט "בלתי שביר" של הבמאי מ. נייט שאמלאן נחשב ל"גבולי" במובן זה, שכן הוא משלב בין סרט גיבורי-על לבין סוגת המותחן. בסרט זה, שורד יחיד בתאונת רכבת (ברוס ויליס) מקבל רמזים ממוכר חוברות קומיקס (סמואל ל. ג'קסון) שמובילים אותו להכרה שהוא גיבור-על מודרני. סרטו של בראד בירד "משפחת סופר-על" משנת 2004 היה סרט גרפיקה ממוחשבת מצליח שעסק בסוגת גיבורי העל. באותה שנה, יצא הסרט- "אישה חתול", שמבוסס על דמותה של קאטוומן. הסרט "אישה חתול" נחשב לאחד הכישלונות הגדולים ביותר בעולם הקולנוע בכל הזמנים, וזכה במספר פרסי פטל הזהב.
סרטו של בריאן סינגר "סופרמן חוזר" הוא ייחודי, משום שהוא סרט המשך לשניים הראשונים אך הוא אתחול מחודש שאינו עוקב אחר אירועי הסרטים השלישי והרביעי. ההצלחה הגדולה ביותר באה מכיוונם של סרטי באטמן בבימויו של כריסטופר נולאן (טרילוגיית האביר האפל: באטמן מתחיל, האביר האפל, עלייתו של האביר האפל), שזכו להצלחה גדולה ובמיוחד סרטו השני של נולאן "האביר האפל", אשר זכה בשני פרסי אוסקר ונחשב עד היום לאחד מסרטי גיבורי-העל הטובים בכל הזמנים.
בשנת 2010 יצא העיבוד הקולנועי קיק אס לקומיקס בעל אותו שם, ולאחריו סרט ההמשך משנת 2013, קיק אס 2. בעקבות התייחסויות בסרטים "איירון מן" וב"ענק הירוק" וכחלק מהיקום הקולנועי של מארוול, אולפני מארוול הוציאו את סרט הקולנוע תור ואת קפטן אמריקה - ארבעה סרטים אשר הובילו בסופו של דבר לסרט הנוקמים בשנת 2012. בשנת 2012 יצא הסרט עלייתו של האביר האפל - חלק שלישי אחרון ומסכם לטרילוגיית האביר האפל של כריסטופר נולאן. באותה שנה יצא אתחול מחודש לסרטי ספיידרמן, "ספיידרמן המופלא". בשנת 2013 התחיל היקום הקולנועי של DC.
פרויקטים נוספים כוללים סרטי ספין אוף לאקס-מן כדוגמת "וולברין" ו"אקס-מן: העתיד שהיה" וסרט המשך לגוסט ריידר, "גוסט ריידר: רוח הנקמה". לקראת צאתו של הסרט "הנוקמים: עידן אולטרון" במאי 2015, היקום הקולנועי של מארוול כלל גם את "איירון מן 3" (2013), "תור: העולם האפל" (2013), "קפטן אמריקה: חייל החורף" (2014) ושומרי הגלקסיה (2014). השלב השלישי ביקום הקולנועי של מארוול יצא לדרך בשנת 2016 עם הסרט "קפטן אמריקה: מלחמת אזרחים", וכלל סרטים על דמויותיהם של דוקטור סטריינג' (דוקטור סטריינג'), הפנתר השחור (הפנתר השחור), קרול דנברס (קפטן מארוול), ואתחול נוסף של ספיידרמן כחלק מאותו יקום קולנועי (ספיידרמן השיבה הביתה, ספיידרמן רחוק מהבית). בשלב הרביעי ביקום הקולנועי של מארוול ממשיכים לצאת סרטים על דמויות חדשות ביקום כמו "נצחיים", "שאנג-צ'י ואגדת עשר הטבעות" וסרטי המשך לדמויות קיימות כמו "דוקטור סטריינג' בממדי הטירוף" ו"שומרי הגלקסיה: חלק 3".
סרטים בולטים בסוגה

| שנה | סרט | דמות/קבוצה |
| --- | --- | --- |
1978: סופרמן
| 1980 | סופרמן 2 | סופרמן |
| 1983 | סופרמן 3 | סופרמן |
1989: באטמן
1989: המעניש
| 1992 | באטמן חוזר | באטמן |
| 1995 | באטמן לנצח | באטמן |
| 1997 | באטמן ורובין | באטמן |
2000: אקס-מן
2002: ספיידרמן
| 2003 | אקס-מן 2 | אקס-מן |
| 2004 | ספיידרמן 2 | ספיידרמן |
2004: המעניש
| 2005 | באטמן מתחיל | באטמן |
2005: ארבעת המופלאים
| 2006 | סופרמן 2: הגרסה של ריצ'רד דונר | סופרמן |
| 2006 | סופרמן חוזר | סופרמן |
| 2006 | אקס-מן 3: המפלט האחרון | אקס-מן |
| 2007 | ספיידרמן 3 | ספיידרמן |
| 2007 | ארבעת המופלאים עלייתו של הגולש הכסוף | ארבעת המופלאים |
2007: גוסט ריידר
| 2008 | האביר האפל | באטמן |
| 2008 | איירון מן | האוונג'רס |
| 2008 | הענק הירוק | האוונג'רס |
| 2008 | המעניש: אזור מלחמה | המעניש |
| 2009 | אקס-מן המקור: וולברין | אקס-מן |
| 2010 | איירון מן 2 | האוונג'רס |
| 2011 | גרין לנטרן: מגן היקום | גרין לנטרן |
| 2011 | תור | האוונג'רס |
| 2011 | קפטן אמריקה | האוונג'רס |
| 2011 | אקס-מן: ההתחלה | אקס-מן |
| 2012 | עלייתו של האביר האפל | באטמן |
| 2012 | הנוקמים | האוונג'רס |
| 2012 | ספיידרמן המופלא | ספיידרמן |
| 2012 | גוסט ריידר: רוח הנקמה | גוסט ריידר |
| 2013 | איירון מן 3 | האוונג'רס |
| 2013 | תור: העולם האפל | האוונג'רס |
| 2013 | וולברין | אקס-מן |
| 2014 | קפטן אמריקה: חייל החורף | האוונג'רס |
| 2014 | שומרי הגלקסיה | האוונג'רס |
| 2014 | ספיידרמן המופלא 2 | ספיידרמן |
| 2014 | אקס-מן: העתיד שהיה | אקס-מן |
| 2015 | הנוקמים: עידן אולטרון | האוונג'רס |
| 2015 | אנטמן | האוונג'רס |
| 2015 | ארבעה מופלאים | ארבעת המופלאים |
| 2016 | קפטן אמריקה: מלחמת האזרחים | האוונג'רס |
| 2016 | דוקטור סטריינג' | האוונג'רס |
| 2016 | דדפול | אקס-מן |
| 2016 | אקס-מן: אפוקליפסה | אקס-מן |
| 2017 | וונדר וומן | ליגת הצדק |
2017: ליגת הצדק
| 2017 | תור: ראגנארוק | האוונג'רס |
| 2017 | לוגאן - וולברין | אקס-מן |
| 2018 | אקוומן | ליגת הצדק |
| 2018 | שהאזאם | ליגת הצדק |
| 2018 | הפנתר השחור | האוונג'רס |
| 2018 | הנוקמים: מלחמת האינסוף | האוונג'רס |
| 2018 | אנטמן והצרעה | האוונג'רס |
| 2018 | ספיידרמן: ממד העכביש | ספיידרמן |
| 2018 | דדפול 2 | אקס-מן |
| 2019 | קפטן מארוול | האוונג'רס |
| 2019 | הנוקמים: סוף המשחק | האוונג'רס |
| 2019 | אקס-מן: הפניקס האפלה | אקס-מן |
| 2019 | המוטנטים החדשים | אקס-מן |
| 2020 | ציפורי הטרף: והארלי קווין המהממת | יחידת המתאבדים |
| 2020 | וונדר וומן 1984 | וונדר וומן |
| 2021 | ליגת הצדק: גרסת סניידר | ליגת הצדק |
2021: האלמנה השחורה
2021: יחידת המתאבדים
| 2021 | שאנג צ'י ואגדת עשר הטבעות | שאנג צ'י |
| 2021 | נצחיים | הנצחיים |
| 2021 | ספיידרמן: אין דרך הביתה | ספיידרמן |
2022: באטמן
| 2022 | דוקטור סטריינג' בממדי הטירוף | דוקטור סטריינג' |
| 2022 | ת'ור: אהבה ורעם | תור |
| 2022 | הפנתר השחור: וואקאנדה לנצח | הפנתר השחור |
| 2022 | בלאק אדם | אדם השחור |
שוברי קופות

| דירוג | שם | שנה | דמות/קבוצה | חברה | הכנסה עולמית  במיליארדי דולרים אמריקאיים |
| --- | --- | --- | --- | --- | --- |
| 1 | הנוקמים: סוף המשחק | 2019 | האוונג'רס | אולפני מארוול | 2,797.8 |
| 2 | הנוקמים: מלחמת האינסוף | 2018 | האוונג'רס | אולפני מארוול | 2,048.3 |
| 3 | ספיידרמן: אין דרך הביתה | 2021 | ספיידרמן | אולפני מארוול | 1,921.8 |
| 4 | הנוקמים | 2012 | האוונג'רס | אולפני מארוול | 1,518.8 |
| 5 | הנוקמים: עידן אולטרון | 2015 | האוונג'רס | אולפני מארוול | 1,402.8 |
| 6 | הפנתר השחור | 2018 | הפנתר השחור | אולפני מארוול | 1,346.9 |
| 7 | משפחת סופר-על 2 | 2018 | משפחת סופר-על | פיקסאר | 1,242.8 |
| 8 | איירון מן 3 | 2013 | איירון מן | אולפני מארוול | 1,214.8 |
| 9 | קפטן אמריקה: מלחמת האזרחים | 2016 | קפטן אמריקה | אולפני מארוול | 1,153.3 |
| 10 | אקוומן | 2018 | אקוומן | האחים וורנר | 1,148.1 |
| 11 | ספיידרמן: רחוק מהבית | 2019 | ספיידרמן | אולפני מארוול | 1,131.9 |
| 12 | קפטן מארוול | 2019 | קפטן מארוול | אולפני מארוול | 1,131.4 |
| 13 | עלייתו של האביר האפל | 2012 | באטמן | האחים וורנר | 1,081.0 |
| 14 | ג'וקר | 2019 | הג'וקר | האחים וורנר | 1,074.2 |
| 15 | האביר האפל | 2008 | באטמן | האחים וורנר | 1,006.2 |
ראו גם

קומיקס קולנועי - התהליך ההפוך
הערות שוליים

↑  Danger: Diabolik (1968) - Trailers, Reviews, Synopsis, Showtimes and Cast - AllMovie
↑  שיאי ההכנסות העולמיות, באתר Box Office Mojo
| --- | --- |
בקרת זהויות :  NLI: 987007566368305171  BnF: cb18044714p (data)  LCCN: sh2002000112
פיירבלוקס

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברה פרטית
 מייסדים:  מיכאל שאולוב, עידן עפרת, פבל ברנגולץ
 תקופת הפעילות:  2018–הווה (כ־6 שנים)
 מיקום המטה:  תל אביב-יפו 
 משרד ראשי:  תל אביב
 ענפי תעשייה:  פינטק
 מוצרים עיקריים:  העברה מאובטחת של מטבעות קריפטו
 מנכ"ל:  מיכאל שאולוב
 אנשי מפתח:  עידן עפרת (CTO). פבל ברנגולץ (סמנכ"ל מחקר ופיתוח)
  
 www.fireblocks.com
 
פיירבלוקס בע"מ (באנגלית: Fireblocks) היא חברה פרטית ישראלית הפועלת בתחום הבלוקצ'יין.
היסטוריה

החברה הוקמה ביוני 2018 על ידי מיכאל שאולוב (מנכ"ל), עידן עפרת (CPO) ופבל ברנגולץ (CTO). החברה פועלת בתחום הבלוקצ'יין ומספקת לגופים מוסדיים (חברות פינטק, בורסות קריפטו, חברות תשלומים, קרנות גידור וחברות הלוואות) פלטפורמה להעברה מאובטחת של מטבעות קריפטו.
בפברואר 2022 רכשה החברה את חברת First, הפועלת אף היא בתחום הבלוקצ'יין.
היסטוריה > גיוס הון

ביוני 2019 השלימה החברה גיוס של 16 מיליון דולר.
בנובמבר 2020 גייסה החברה 30 מיליון דולר.
במרץ 2021 גייסה החברה 133 מיליון דולר.
ביולי 2021 גייסה החברה 310 מיליון דולר, לפי שווי של 2.2 מיליארד דולר, ובכך הפכה לחד-קרן.
בינואר 2022 גייסה החברה 450 מיליון דולר, לפי שווי של 8 מיליארד דולר. בנוסף בעלי מניות קיימים (עובדים ומשקיעים) מכרו מניות בסך 100 מיליון דולר.
הערות שוליים

↑  מאיר אורבך, ענקית הבלוקצ'יין הישראלית פיירבלוקס רכשה את פירסט דיגיטל ב-100 מיליון דולר, באתר כלכליסט, 16 בפברואר 2022
↑  יניב אביטל, ‏הסטארטאפ פיירבלוקס נחשף עם גיוס של 16 מיליון דולר ממייסדי צ’ק פוינט, באתר Geektime‏, 11 ביוני 2019
↑  עידן בן טובים, ‏המייסד של Coinbase מצטרף ל-Fireblocks הישראלית שגייסה 30 מיליון דולר, באתר Geektime‏, 18 בנובמבר 2020
↑  עידן בן טובים, ‏הקריפטו מתפוצץ ו-Fireblocks מגייסת לא פחות מ-133 מיליון דולר, באתר Geektime‏, 18 במרץ 2021
↑  אושרי אלקסלסי, ‏גיוס ענק ל-Fireblocks הישראלית הופך אותה לחד-קרן כפול, באתר Geektime‏, 27 ביולי 2021;
מאיר אורבך, חברת הקריפטו הישראלית פיירבלוקס גייסה 310 מיליון דולר, באתר כלכליסט, 27 ביולי 2021
↑  סופי שולמן, ענקית הבלוקצ'יין מתל אביב: פיירבלוקס מגייסת 550 מיליון דולר ומזנקת לצמרת היוניקורנים, באתר כלכליסט, 27 בינואר 2022
ערקה

ערך זה עוסק בכפר בנפת ג'נין ברשות הפלסטינית. אם התכוונתם לכפר בצפון לבנון, ראו .
| --- | --- |

 טריטוריה:  הרשות הפלסטינית הרשות הפלסטינית
 נפה:  ג'נין
 גובה:  288 מטרים
 אוכלוסייה:  ‏
  ‑ בכפר:  2,686 (2016)
 קואורדינטות:  32°28′15″N 35°12′02″E﻿ / ﻿32.47097222°N 35.20064444°E﻿ / 32.47097222; 35.20064444 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) ערקה(למפת הכרמל רגילה) ערקה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ערקה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ערקה  he tabBackground:;tabBorder:#aaa;defaultTab:0;
 
עַרַקַה (בערבית: عرقه או عرقة) הוא כפר פלסטיני בצפון השומרון הממוקם כ-15 ק"מ צפונית-מערבית לג'נין. ממזרח לחיננית ושקד (שמעבר לקו הירוק). הכפר בנוי על גבעה בגובה של כ-280 מ' מעל פני הים.
היישוב מונה, נכון לשנת 2016, כ-2,686 תושבים מוסלמים.
מקור השם - לא ידוע.
כקילומטר וחצי דרום מזרחית לכפר, ישנו היישוב ח'רבת א-טורום או א-טרם שהוקם על ידי תושבי ערקה. ראה להלן.
היסטוריה

לפי עדויות ארכאולוגיות האזור היה מיושב החל מהתקופה הרומית בארץ ישראל. במסגרת הסקר ארכאולוגי סקר הר מנשה, נמצאו בכפר חרסים מהתקופה הרומית, התקופה הביזנטית בארץ ישראל והתקופה המוסלמית המוקדמת בארץ ישראל.
החוקר צרפתי ויקטור גרן ביקר בכפר ב-1870.